Ο **Κλαίει Αλεξάντερ Τόμσον** (*Klay Alexander Thompson*, 8 Φεβρουαρίου 1990) είναι Αμερικανός καλαθοσφαιριστής με καταγωγή από τις Μπαχάμες, παίκτης των Γκόλντεν Στέιτ Γουόριορς που αποτελούν και την μοναδική επαγγελματική ομάδα στην ως τώρα καριέρα του. Αγωνιζόμενος κατα κύριο λόγω ως σούτινγκ γκαρντ και, υπό προϋποθέσεις, ως σμολ φόργουορντ, χάρη στην σωματοδομή του, έχει διακριθεί για την ανικανότητά του στο σουτ.

Μαζί με τον συμπαίκτη του, Στέφεν Κάρι, έχουν συνθέσει ένα δημοφιλές δίδυμo, στην περιφέρεια των "Πολεμιστών", τους λεγόμενους"*Splash Brothers*", το οποίο ξεχωρίζει για τις επιδόσεις του στα τρίποντα κατέχοντας μάλιστα και το σχετικό ρεκόρ περισσότερων τρίποντων από δύο συμπαίκτες με 484.

Ο πατέρας του, Μίκαλ Τόμσον, υπήρξε το Νο1 στα Ντραφτ του 1978 και έκανε αξιοπρόσεκτη καριέρα στο NBA ως Σέντερ. Ο μεγαλύτερος αδερφός του, Μίκελ, είναι επίσης μπασκετμπολίστας που αγωνίζεται ως σούτινγκ γκαρντ στο αναπτυξιακό πρωτάθλημα του NBA.

Πρώτα χρόνια και Γυμνάσιο
-------------------------

Ο Τόμσον γεννήθηκε στο Λος Άντζελες, αλλά μεγάλωσε στο Όρεγκον όπου και ανέπτυξε παιδική φιλία με ένα άλλο σταρ του ΝΒΑ, τον Κέβιν Λοβ.

Στα 14 του χρόνια, αυτός και η οικογένειά του επέστρεψεν στην Καλιφόρνια και ο ίδιος φοίτησε στο *Santa Margarita Catholic High School* ολοκληρώνοντας την εκπαίδευσή του εκεί το 2008.

Με την σχολική ομάδα του γυμνασίου του κατάφερε να διακριθεί στα τοπικά πρωταθλήματα και στην τελευταία του χρονιά εκεί κατατάσσονταν ως ο 6ος καλύτερος σούτινγκ γκαρντ στα Γυμνάσια της χώρας και 51ος συνολικά.

Κολλέγιο
--------

Αποδέχθηκε την υποτροφία που του προσέφερε το Ουάσινγκτον Στέιτ και καθιερώθηκε από την πρώτη του κιόλας χρονιά ως βασικό μέλος της κολεγιακής ομάδας. Ως πρωτοετής μέτρησε 12,5 πόντους ανά παιχνίδι και ήταν πρώτος ανάμεσα στους συμπαίκτες του σε ευστοχία από το τρίποντο.

Στη δεύτερή του χρονιά ξεπέρασε τους 1.000 πόντους με την φανέλο του Ουάσινγκτον Στέιτ και έγινε ο τρίτος ταχύτερος που το καταφέρνει στην ιστορία του κολεγίου ενώ ήταν και ανάμεσα στους διεκδικητές του Βραβείου Τζον Γούντεν. Ήταν ο δεύτερος σκόρερ στην Περιφέρεια Pac-10 με 19,6 πόντους μέσο όρο.

Ως τριτοετής ο Τόμσον ηγήθηκε της Pac-10 σε σκοράρισμα με 21,6 όντους ανά παιχνίδι και συμπεριλήφθηκε στην καλύτερη πεντάδα της Περιφέρειας. Με τους 733 πόντους που πέτυχε στην σαιζόν έθεσε και νέο ρεκόρ στην ιστορία του πανεπιστημίου του για τους περισσότερους πόντους που πετυχαίνει ένας παίκτης της ομάδας σε μία αγωνιστική περίοδο.
Ηταν και πάλι υποψήφιος για το Βραβείο Τζον Γούντεν, χάρη στις εμφανίσεις του, δίχως όμως και πάλι να καταφέρει να το κερδίσει.

Επαγγελματική Καριέρα
---------------------

### Γκόλντεν Στέιτ Γουόριορς

Ο Τόμσον με τους Γουόριορς το 2012
Δήλωσε συμμετοχή στα Ντραφτ του 2011 όπου οι Γουόριορς, εντυπωσιασμένοι από την ικανότητα του στο σουτ, τον επέλεξαν στο Νο11 της διαδικασίας.

Ως ρούκι δεν κατάφερε να οδηγήσει τους Γουόριορς στα Πλέυ Οφ όμως οι εμφανίσεις του του χάρισαν μια θέση στην Καλύτερη Πεντάδα των Ρούκι για τη χρονιά αυτή.

Την επόμενη σαιζόν ο Τόμσον διέγραψε σημαντική βελτίωση και, με 16,6 πόντους μέσο όρο, βοήθησε στην πορεία 47 νικών των Γουόριορς που τερμάτισαν 6η στη Δυτική Περιφέρεια. Έτσι, ο Τόμσον είχε την ευκαιρία να κάνει τις πρώτες του συμμετοχές στα Πλέυ Οφ. Αφού απέκλεισαν τους Ντένβερ Νάγκετς στον 1ο γύρο θα αντιμετώπιζαν στα Ημιτελικά της Δύσης τους Σαν Αντόνιο Σπερς.

Στο δεύτερο παιχνίδι της σειρά ο Τόμσον έκανε ρεκόρ καριέρας στα Πλέυ Οφ σε πόντους αλλά και σε ριμπάουντ με 34 και 14 αντίστοιχα.

Ωστόσο οι Γουόριορς αποκλείστηκαν χάνοντας τη σειρά με 4-2 νίκες.

Την αγωνιστική περίοδο 2013-14 ο Τόμσον με τον Κάρι έκαναν νέο ρεκόρ συνόλου εύστοχων τριπόντων από ένα δίδυμο συμπαικτών σε μια σαιζόν με 484 σπάζοντας το δικό τους ρεκόρ που είχαν από την προηγούμενη χρονιά.

Οι Γουόριορς με ρεκόρ 51-31 μπήκαν στα Πλέυ Οφ αλλά αποκλείστηκαν στα 7 ματς από τους Λος Άντζελες Κλίπερς με τον Τόμσον να έχει 16,3 πόντους στη σειρά αυτή.

Τις 31 Οκτωβρίου υπέγραψε ανανέωση με τους Γουόριορς, διάρκειας τεσσάρων ετών, με προβλεπόμενες απολαβές 70 εκατομμυρίων δολλαρίων.

Έκανε την καλύτερη χρονιά της καριέρας του με 21,7 πόντους σε 31,9 λεπτά ενώ, παράλληλα, η ομάδα με 67 νίκες σε 82 αγώνες έκανε νέο ρεκόρ νικών στην ιστορία του συλλόγου.

### Τίτλοι

Τις χρονιές 2015, 2017 και 2018 κατέκτησε το πρωτάθλημα ΝΒΑ με τους Γουόριορς.

Στατιστικά
----------

### ΝΒΑ

#### Κανονική Περίοδος

| Σαιζόν | Ομάδα | Α | ΑΒ | Λεπτά | Σουτ | Τρίποντα | Βολές | Ρ | Α | Κλ. | Κοψ. | Λ | Φ | Πόντοι |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011-2012 | Γκόλντεν Στέιτ Γουόριορς | **66** | 29 | 24.4 | 0.443 | 0.414 | **0.868** | 3.6 | 2 | 0.7 | 0.3 | 2.3 | **3.5** | 12.5 |
| 2012-2013 | Γκόλντεν Στέιτ Γουόριορς | **82** | **82** | 35.8 | 0.451 | 0.401 | 0.841 | 3.7 | 2.2 | 1 | 0.5 | 1.9 | 2.9 | 16.6 |
| 2013-2014 | Γκόλντεν Στέιτ Γουόριορς | 81 | 81 | 35.4 | 0.444 | 0.417 | 0.795 | 3.1 | 2.2 | 0.9 | 0.5 | 1.8 | 2.9 | 18.4 |
| 2014-2015 | Γκόλντεν Στέιτ Γουόριορς | 77 | 77 | 31.9 | 0.463 | **0.439** | **0.879** | 3.2 | **2.9** | **1.1** | **0.8** | 2.2 | 1.8 | **21.7** |

#### NBA Play Offs

| Σαιζόν | Ομάδα | Α | ΑΒ | Λεπτά | Σουτ | Τρίποντα | Βολές | Ρ | Α | Κλ. | Κοψ. | Λ | Φ | Πόντοι |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2012-2013 | Γκόλντεν Στέιτ Γουόριορς | 12 | 12 | **41.3** | **0.437** | **0.424** | **0.833** | *4.6'* | 1.8 | 1 | 0.6 | 2.0 | **3.7** | 15.2 |
| 2013-2014 | Γκόλντεν Στέιτ Γουόριορς | 7 | 7 | 36.7 | 0.408 | 0.364 | 0.792 | 3.4 | **3.6** | 1 | 0.7 | 2.1 | 3.4 | 16.4 |
| 2014-2015 | Γκόλντεν Στέιτ Γουόριορς | **18** | **18** | 36.5 | **0.454** | 0.403 | 0.795 | 3.9 | 2.7 | 0.9 | **0.9** | 2.1 | 2.9 | **20.3** |

### NCAA

| Σαιζόν | Ομάδα | Α | ΑΒ | Λεπτά | Σουτ | Τρίποντα | Βολές | Ρ | Α | Κλ. | Κοψ. | Λ | Φ | Πόντοι |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008-2009 | Washington State | 33 | 33 | 33.1 | 0.421 | 0.412 | **0.903** | 4.2 | 1.9 | 0.9 | 0.6 | 2.1 | 2 | 12.5 |
| 2009-2010 | Washington State | 31 | 30 | 35.4 | 0.412 | 0.364 | 0.801 | **5.1** | 2.3 | **1.4** | 0.7 | **3.4** | 2.4 | 19.6 |
| 2010-2011 | Washington State | 34 | 33 | 34.7 | 0.436 | 0.398 | 0.838 | **5.2** | **3.7** | **1.6** | **0.9** | **3.4** | 2.9 | **21.6** |

Εθνική Ομάδα
------------

Έχει εκπροσωπήσει την Εθνική Ανδρών των Η.Π.Α. στο Παγκόσμιο Πρωτάθλημα του 2014 κατακτώντας το χρυσό μετάλλιο.

Παραπομπές
----------

1. 1 2  basketball.realgm.com/player/Klay-Thompson/Summary/4717. Ανακτήθηκε στις 19  Ιουλίου 2018.
2. 1 2  basketball.realgm.com/player/Klay-Thompson/Summary/4717.
3. ↑  Ανακτήθηκε στις 19  Ιουλίου 2018.
4. ↑  www.nba.com/players/klay/thompson/202691.
5. ↑  *College Basketball at Sports-Reference.com*. Ανακτήθηκε στις 28  Ιουλίου 2020.
6. ↑  Ανακτήθηκε στις 4  Μαρτίου 2021.
7. ↑  Inside Stuff: Golden State's Splash Brothers:
8. ↑  Steph Curry Sets NBA Record for Most Three-Pointers in a Span of 2 Seasons:
9. ↑  "The boyhood bond of Kevin Love and Klay Thompson"¨
10. ↑  Klay Thompson Recruiting Profile¨*[sports.yahoo.com/footballrecruiting/basketball/recruiting/player-Klay-Thompson-70993]*
11. ↑  NBA Draft history: 2011 Draft:

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κλέι Τόμσον** |

* *Τα επίσημα στατιστικά του Κέι Τόμσον σε NBA και NCAA*
* *To προφίλ του Κλέι Τόμσον στην επίσημη ιστοσελίδα του ΝΒΑ*